Dyfnallt Morgan - Wicipedia

# Dyfnallt Morgan

### Oddi wrth Wicipedia, y gwyddoniadur rhydd.

Llenor, beirniad llenyddol, bardd a chyfieithydd yw Dyfnallt Morgan (1917 - 1994), a aned yn Dowlais, Merthyr Tudful, Morgannwg.

## [golygu] Ffrae Steddfod '53

Dyfnallt Morgan oedd awdur y bryddest eisteddfodol Y Llen, ond nid hi oedd y bryddest fuddugol yn Eisteddfod Genedlaethol Cymru Rhyl 1953. Er i un o'r beirniaid, Saunders Lewis, fod eisiau coroni Dyfnallt Morgan, yr oedd y ddau feirniad arall, J.M. Edwards a T. H. Parry-Williams, yn unfryd yn ei herbyn. Yn ôl Saunders Lewis, mae'r gerdd yn disgrifo "terfyn gwareiddiad Cymraeg mewn cwm diwydiannol a'r llen haearn rhwng yr hen fywyd Cymreig a'r bywyd di-Gymraeg sy'n ei ddisodli." (Cyfansoddiadau 1953, t. 73). Ceir pwyslais ar yr elfen lafar a cheir enghraifft hyfryd o dafodiaith Morgannwg. Ceir testun Y Llen yn unig gyfrol barddoniaeth Dyfnallt Morgan, Y Llen a Myfyrdodau Eraill.

## [golygu] Llyfryddiaeth ddethol

- Gwŷr Llên y Ddeunawfed Ganrif (1966)
- Y Llen a Myfyrdodau Eraill (1967)
- Gwŷr Llên y Bedwaredd Ganrif ar Bymtheg (1968)
- Y Ferch o Ddolwar Fach (1977). Astudiaeth o waith a bywyd yr emynes Ann Griffiths
- Y Wlad sy' Well (1984). Hunangofiant.

Eginyn erthygl sydd uchod. Gallwch helpu Wicipedia drwy ychwanegu ato.

Wedi dod o "http://cy.wikipedia.org../../../d/y/f/Dyfnallt_Morgan_bbd1.html"

Categorïau tudalen: Egin | Llenorion Cymraeg | Beirdd Cymraeg | Genedigaethau 1917 | Marwolaethau 1994

##### Views

- Erthygl
- Sgwrs
- Diwygiad cyfoes

##### Chwilio